Tado-termostat varmer kun, når elprisen er billig

Selskabet Tado, der laver løsninger til intelligent styring af klima i hjemmet, har søsat en ny tjeneste, som de hævder kan spare forbrugerne masser af penge. Tado Balance holder konstant øje med markedet og aktiverer kun varmepumpen, når elprisen er billig. Ifølge Tado kan det lille trick spare forbrugerne i gennemsnit 20 procent på elregningen.

“Når vind- og solenergi er let tilgængelig, falder priserne markant. Tado Balance benytter disse tidspunkter med lave energipriser henover dagen til at udføre hovedparten af dit hjems opvarmning eller nedkøling,” skriver selskabet.

Men det stopper ikke der. Faktisk hævder Tado, at de kan spare forbrugerne for typisk 38 procent af elregningen:

“Ved at anvende intelligente termostater sparer forbrugerne i gennemsnit 22% i energiomkostninger. Med Tado Balance nedbringer forbrugerne deres omkostninger med yderligere 20% procent. Alt i alt vil Tado-brugere, der balancerer deres energiforbrug i hjemmet, opnå besparelser på typisk 38%,” hævder selskabet.

Tado Balance er nu lanceret i Tyskland, Frankrig, Italien, Holland, Spanien, Danmark, Norge, Sverige, Østrig og Schweiz til Android og iOS. Flere lande vil følge efter, loves det.

Termostaten Smart AC Control V3+ er kompatibel med mere end 500 luft-til-luft varmepumper.

Det er en abonnementstjeneste, der koster 25 kroner om måneden eller 195 kroner om året. Brugere kan dog prøve Balance gratis i en måned. For at opsætte Balance skal brugerne blot vælge deres land og region, og så vil systemet automatisk følge engrosprisen på el. Og det er uanset energileverandøren.

Tado Balance arbejder sammen med Tado Smart AC Control V3+ og er kompatibel med mere end 500 luft-til-luft varmepumper.

Vi har tidligere anmeldt Tado Smart Radiator Thermostat Starter Kit, der er beregnet til almindelige radiatorer. Du kan læse anmeldelsen her.

Tado-termostat varmer kun, når elprisen er billig